**KRITERIJI VREDNOVANJA– KATOLIČKI VJERONAUK**

**2025./ 2026.**

|  |  |  |
| --- | --- | --- |
| **ZNANJE** | **Odličan** | Učenik samostalno i logično povezuje nastavne sadržaje i primjenjuje ih na situacije realnog života. Promatra svakodnevne situacije i sagledava ih iz perspektive kršćanske etike i vjere. |
| Učenik zna navesti konkretne primjere i izvesti zaključke (primjena na život). |
| Učenik izvrsno poznaje sadržaj teoloških pojmova i jasno razlikuje terminologiju pojedine nastavne cjeline. |
| Učenik ima sposobnosti dubljega doživljavanja i spoznavanja otajstava i nauka Crkve. |
| Učenik analizira, sintetizira, povezuje gradivo s gradivom iz drugih srodnih predmeta. |
| Učenik temeljito poznaje nastavnu materiju i odgovara gradivo bez pomoći vjeroučitelja - učenik sistematski, redovito i detaljno poznaje nastavni sadržaj. |
| Učenik zna protumačiti shemu, skicu, mentalnu mapu. |
| **Vrlo** **dobar** | Učenik uglavnom samostalno uz malu pomoć /poticaj vjeroučitelja pokazuje poznavanje nastavnih sadrža i primjenjuje ih na situacije iz realnog života.  |
| Učenik u cijelosti poznaje ključne pojmove i jasno razlikuje terminologiju pojedine nastavne cjeline. |
| Učeniku treba malo poticaja i obrabrenja, samopouzdanja kako bi pokazao sve što zna, ali savladao je većinu nastavnog sadržaja vrlo uspješno. |
| Zna samostalno ili uz minimalni poticaj protumačiti shemu, skicu, mentalnu mapu… |
| **Dobar** | Učenik nije samostalan, treba konkretniju pomoć vjeroučitelja kako bi reproducirao naučeno gradivo koje teže povezuje i teže primjenjuje na konkretne životne situacije.  |
| Učenik površno poznaje ključne pojmove i uglavnom ih se tek prisjeća. Radi povremeno, neredovito. |
|  Učenik površno pristupa učenju, sheme, skice, mentalne mape itd. tumači ali uz veću pomoć vjeroučitelja. |
| **Dovoljan** | Učenik je potpuno nesamostalan, nastavne sadržaje odgovara po sjećanju uz veliku pomoć vjeroučitelja, bez poticaja nije sposoban odgovoriti na većinu pitanja.  |
| Ne razlikuje ključne pojmove, krivo tumači terminologiju nastavne cjeline ili je opće ne tumači, ne primjenjuje u situacije realnog života, slabo ili nikako logički povezuje. |
| Ne razumije otajstvo Crkve kao Kristove zajednice niti objašnjava uzročno posljedičnu vezu sakramenata koje prima i življenja iz i po vjeri u konkretnoj zajednici župe. |
|  | Ne zna uopće protumačiti niti jednostavne sheme, skice, grafičke prikaze, mentalne mape. |
| **Nedovoljan** | Učenik ne poznaje nastavni sadržaj i niti veća pomoć vjeroučitelja mu nije dostatna za točan odgovor.  |
| Odgovore na pitanja ne daje ili daje netočne odgovore. Ne poznaje terminologiju, ne primjenjuje sadržaj na realni život jer ga niti ne poznaje. |
|  |
| **STVARALAČKO IZRAŽAVANJE** | **Odličan** | Učenik ulaže izrazit trud u sve oblike mogućeg vjeronaučnog stvaralačkog izražavanja : **likovni (**crteži, sheme, umne mape); **glazbeni** izričaj, **pisane radove** (sastavi, osvrti, intervju, pjesme, obrane stavova…), **usmeni** (iznošenje svojega mišljenja, sudjelovanje u **raspravama** – parlaonicama, obrazlaganje svojih stavova i korelacija s drugim sadržajima i predmetima)…Po potrebi koristi i IT tehnologije, zna izraditi jednostavnije prezentacije s nekoliko „slajdova“ (5. 6. 7. 8.r.) |
| Učenik s kršćanskog stajališta i iz kršćanskog mentaliteta kritički propitiva i prosuđuje vrijednosti života i svijeta koji ga okružuju. Spremno ulazi u rasprave, koristi argumente, korelira gradivo nastavnog predmeta ali i drugih predmeta ukoliko je tematika srodna. |
| Zapisi u bilježnici su redoviti, izrađeni na vrijeme, uredni, kreativni. |
| **Vrlo dobar** | Učenik rado sudjeluje u svakom obliku stvaralačkog rada.  |
| Ima bogat rječnik, lako se izražava bilo likovno, shematski, scenski, krasnoslovom, usmeno, pisano… Zapisi u bilježnici su vrlo redoviti, sistematski razrađeni, jasni .  |
| Ponekad se uočava sklonost k povremenom radu ili malo kašnjenje u izradi zadaća. |
| **Dobar** | Učenik ulaže određen trud u stvaralačkom izražavanju, ali nema potrebne upornosti, ustrajnosti, lako se obeshrabri, spremno omalovažava vrijednost svoga rada, nije samopouzdan i treba konstantan poticaj i ohrabrenje vjeroučitelja.  |
| Radove radi uglavnom redovito i trudi se biti jasan, uredan, što mu ponekad i uspijeva. |
| **Dovoljan** | Učenik slabo prihvaća bilo koji oblik stvaralačkog rada (likovni- crteži, stripovi, sheme, umne mape), scenski (gluma), narativni (krasnoslov), pisani (pjesma, sastav, intervju), usmeni (obrazlaganje svojega stava, paralaonicu)…  |
| Sudjeluje slabo, nemarno ili neredovito, uz snažniji poticaj i stalni nadzor vjeroučitelja. |
| Povjerene zadaće često ne izvršava, teško surađuje. |
| **Nedovoljan** | Učenik ne radi zadane uratke, ne crta zadane crteže, ne izrađuje sheme, umne mape; izbjegava sudjelovanje u usmenom ili pisanom kreativnom izričaju.  |
| Zapisi u bilježnici su vrlo neredoviti, nesuvisli, neuredni, ili ih nema.  |
| Odbija ili omalovažava suradnju.  |
| **KULTURA MEĐUSOBNE KOMUNIKACIJE** | **Odličan** | Učenik se uvijek s poštovanjem odnosi prema religioznom, svetom i kršćanskim vrijednostima. |
| U komunikaciji poštuje pravila kršćanskog ophođenja. |
| Učenik poštuje vjeroučitelja i svoje kolege – učenike i izvrsno surađuje, spremno pomaže kad ustreba te tako pozitivno djeluje na razrednu zajednicu. |
| U komunikaciji poštuje različite stavove i pristojno iznosi svoje gledište bilo da se uklapa ili ne sa naukom Crkve. Kulturno iznosi stavove i spremno s poštivanjem sluša tuđe stavove mada su različiti. |
| **Vrlo dobar** | Učenik se uglavnom s poštovanjem odnosi prema religioznom, svetom i kršćanskim vrijednostima.  |
| U komunikaciji tek ponekad ne poštuje pravila kršćanskog ophođenja, ali je poučljiva duha, ispravlja ukazani propust. |
| U komunikaciji ponekad treba vodstvo kako bi s poštivanjem prihvatio i druge stavove svojih neistomišljenika. |
| **Dobar** | Učenik se površno odnosi prema religioznom, svetom i kršćanskim vrijednostima.  |
| Nema razvijen osjećaj za Sveto ali i za kršćansko ophođenje prema vjeroučitelju i prema razrednim kolegama. Nije spreman priskočiti u pomoć. |
| Učenik u komunikaciji ponekad koristi neprihvatljiv riječnik i neprihvatljive metode. |
| Teže na kulturan način izriče svoje stavove i teže prihvaća pravo drugoga da se izrekne.  |
| **Dovoljan** | Učenik često ne pokazuje poštivanje prema religioznom, svetom, kršćanskim vrijednostima. |
| U komunikaciji s vjeroučiteljem kao i kolegama nije pristojan, autoritet ne poštuje, koristi neprimjerene izraze prema svojim razrednim kolegama. |
| Nastoji se nametnuti neprimjerenim oblikom ponašanja. Ne prihvaća i ne poštuje tuđu osobnost u njegovim razlikama. |
| **Nedovoljan** | Stalno pokazuje nepoštivanje religioznog, svetog, kršćanskog.  |
| Koristi rječnik koji nije primjeren kulturnom čovjeku niti isti pripada kršćanskoj kulturi.  |
| Remeti razrednu radnu atmosferu. (Ometa rad).  |
| Vrijeđa, omalovažava, ruga se ili na bilo koji drugi način negativno utječe na učenike i njihov radni elan, ali i na vjeroučitelja i izvođenje nastavnog procesa. Nije spreman saslušati tuđe mišljenje, koje je različito od njegovoga, grubo omalovažava sugovornika.  |